বোমাতঙ্ক! থাইল্যান্ডগামী ইন্ডিগো বিমানের জরুরি অবতরণ চেন্নাইতে

ওয়েবডেস্ক- ফের উড়ানে বোমাতঙ্ক (Bomb Scare) । থাইল্যান্ডগামী ইন্ডিগো বিমানটি জরুরি অবতরণ করল চেন্নাইতে। আন্তর্জাতিক বিমান উড়িয়ে দেওয়ার হুমকি দিয়েছে দুষ্কৃতীরা। বিমানে বোমা রাখা আছে বলে, একটি হুমকি বার্তা মুম্বই থেকে থাইল্যান্ডগামী ইন্ডিগো উড়ান (Thailand Bound Indigo Flight) । এর ফলে ওড়ার অল্পক্ষণের মধ্যেই থাইল্যান্ডগামী ইন্ডিগো বিমানটিকে চেন্নাই বিমান বন্দরে (Chennai Airport) জরুরি অবতরণ করানো হয়।

এয়ার ইন্ডিয়ার তরফে এক বিবৃতি দিয়ে জানানো হয়েছে, ১৯ সেপ্টেম্বর মুম্বই থেকে থাইল্যান্ডের ফুকেটগামী ইন্ডিগোর 6E 1089 বিমানটিকে চেন্নাইয়ের দিকে ঘুরিয়ে জরুরি অবতরণ করানো হয়। ফুকেট বিমানবন্দরে নাইট কারফিউ-এর কারণে এই যাত্রা আপাতত স্থগিত করা হয়েছে। যাত্রীদের এই অসুবিধার জন্য আমরা ক্ষমাপ্রার্থী। যাত্রী, পাইলট ও কেবিন ক্রুদের নিরাপত্তাকে ইন্ডিগো সর্বাধিক গুরুত্ব দেয়।”

অপরদিকে বিমানবন্দর কর্তৃপক্ষের তরফে জানানো হয়েছে, শুক্রবার রাতে একটি বোমা হামলা হুমকির জেরে আতঙ্ক ছড়িয়ে পড়ে। বলা হয়েছিল, ওই বিমানেই বোমা রাখা হয়েছে। যাত্রীদের নিরাপত্তা কথা মাথায় রেখে বিমানটিকে চেন্নাইতে জরুরি অবতরণের নির্দেশ দেওয়া হয়। রাতে চেন্নাইয়ে সেটি অবতরণ করলে প্রোটকল মেনে বিমান খালি করার পর শুরু হয় বোমা তল্লাশি অভিযান। তবে কোনও সন্দেহজনক কিছু পাওয়া যায়নি। গোটা ঘটনার তদন্ত শুরু করেছে পুলিশ। পুরো ঘটনা খতিয়ে দেখা হচ্ছে।

আরও পড়ুন- পরীক্ষা চলার সময়ে দিল্লির একাধিক স্কুলে বোমাতঙ্ক

এই ঘটনাটি ঘটে প্রায় দুই দিন আগে ইন্ডিগোর আরেকটি উড়ান ব্যাহত হয়েছিল, যা কারিগরি ত্রুটির কারণে ঘটেছিল।

চলতি অন্তত শতাধিকবার বিমানে বোমাতঙ্কের মেল পাঠিয়ে আতঙ্ক ছড়ানো হয়েছে। প্রত্যেকবার বিমানে তল্লাশি চালানোর পর কিছু পাওয়া যায়নি। এর আগে বেশ কয়েকবার কয়েকজন আটক করা হয়েছে। দেখা গেছে, এরা বেশিরভাই কিশোর।

দেখুন আরও খবর-